stanford-oval/wikipedia huggingface dataset:
ליאוניד קוצ'מה
הערות שוליים

↑  פייננשל טיימס, ‏ליאוניד קוצ'מה לכהונה שנייה, באתר גלובס, 16 בנובמבר 1999
↑  אוקראינה מטהרת את הנשיא מהזמנת רצח עיתונאי, באתר הארץ, 16 במאי 2001
↑  שופט באוקראינה: לפתוח בחקירה נגד הנשיא קוצ'מה, באתר הארץ, 15 באוקטובר 2002
↑  ארגומנטי אי פאקטי, ‏אוקראינה בצרות, באתר גלובס, 6 בדצמבר 1999
↑  פייננשל טיימס, ‏הערכות: נשיא אוקראינה עמד מאחורי הדחתו של ראש הממשלה יושנצ'נקו, באתר גלובס, 30 באפריל 2001
↑  אהרון רוזן, ‏הבחירות המכריעות, באתר גלובס, 21 בנובמבר 2004
↑  המשק האוקראיני עובר רפורמה, באתר גלובס, 13 במרץ 1997
↑  דר שפיגל, ‏אוקראינה: האיכרים נשארו עניים, באתר גלובס, 18 בנובמבר 1998
↑  יאיר שלג, המאבק נגד הנשיא קוצ'מה מגלה סממנים אנטישמיים, באתר הארץ, 11 במאי 2001
↑  דיווח: עיראק מטפחת קשרים עם אוקראינה, באתר הארץ, 10 ביולי 2002
↑  יוסי מלמן, איך הגיע הקלצ'וגה לעיראק, באתר הארץ, 18 באפריל 2002
↑  נשיא אוקראינה פיזר ממשלתו בשל עסקת נשק עם עיראק, באתר הארץ, 16 בנובמבר 2002
↑  הארץ, אוקראינה תסיג את כל כוחותיה מעיראק עד סוף השנה, באתר הארץ, 24 במרץ 2005
| ראשי אוקראינה |
| --- | --- | --- |
| בתקופה הסובייטית | גיאורגי פיאטאקוב (1919) • סטאניסלב קוסיאור (1919–1920, 1928–1938) • ויאצ'סלב מולוטוב (1920–1921) • דמיטרי מנואילסקי (1921–1923) • עמנואל קווירלינג (1923–1925) • לזר קגנוביץ' (1925–1928, 1947) • ניקיטה חרושצ'וב (1938–1947 ,1947–1949) • לאוניד מלניקוב (1949–1953) • אלכסיי קיריצ'נקו (1953–1957) • ניקולאי פודגורני (1957–1963) • פיוטר שלסט (1963–1972) • ולדימיר שצ'רביצקי (1972–1989) • ולדימיר איוואשקו (1989–1990) • סטאניסלב גורנקו (1990–1991) |  |
| נשיאי אוקראינה | ליאוניד קרבצ'וק (1991–1994) • ליאוניד קוצ'מה (1994–2005) • ויקטור יושצ'נקו (2005–2010) • ויקטור ינוקוביץ' (2010–2014) • אולכסנדר טורצ'ינוב (2014) • פטרו פורושנקו (2014–2019) • וולודימיר זלנסקי (2019 ואילך) |  |
| ראשי ממשלת אוקראינה |
| --- | --- | --- |
| ראשי ממשלה באוקראינה העצמאית | ליאוניד קוצ'מה • יפים זביאהלסקי • פבלו לאזרנקו • ויקטור יושצ'נקו • ויקטור ינוקוביץ' • יורי יחנורוב • יוליה טימושנקו • מיקולה אזארוב • סרגיי ארבוזוב • אולכסנדר טורצ'ינוב • ארסני יאצניוק • וולודימיר גרויסמן • אולכסיי גונצ'רוק • דניס שמיהל |  |
| --- | --- |
בקרת זהויות :  NLI: 987007301997705171  PLWABN: 9810581407605606  CiNii: DA14687514  GND: 120593920  ISNI: 0000 0001 1439 9719  LCCN: no97024312  LNB: 000065638  NKC: jo2005314342  SUDOC: 11085649X  VIAF: 25437718   WorldCat (עם VIAF): 25437718
מייגן פולווס

| --- | --- |

מייגן פולווס, 2012
 לידה:  14 במרץ 1968 (בת 56) טורונטו, אונטריו, קנדה
 מדינה:  קנדה 
 תקופת הפעילות:  מ-1977 
 מקום לימודים:  בית הספר התיכון יוניברסיטי  North Toronto Collegiate Institute 
 פרופיל ב-IMDb
 
מייגן פולווס (באנגלית: Megan Follows, נולדה ב-14 במרץ 1968) היא שחקנית טלוויזיה, קולנוע ותיאטרון קנדית-אמריקאית, המוכרת מתפקידה כאן שרלי במיני סדרה "האסופית" משנת 1985 ושני המשכיה: "אן מהחווה הירוקה" ו"אן מהחווה הירוקה - סיפור ההמשך".
ביוגרפיה

פולווס נולדה בטורונטו, אונטריו, קנדה למשפחת אמני הבמה, והיא הצעירה מבין ארבעה אחים.
קריירה

תפקידה הראשון כשחקנית היה בגיל תשע, עת הופיעה בתשדיר פרסומת עבור חברת התקשורת "Bell Canada". עד מהרה היא מצאה עבודות משחק נוספות בטלוויזיה הקנדית עד לפריצת הדרך הראשונה שלה כאן שירלי במיני סדרה האסופית משנת 1985. הופעתה זיכתה אותה בשני פרסי ג'מיני בקטגוריית השחקנית הטובה ביותר.
בין שאר סדרות הטלוויזיה בהן השתתפה פולווס נמנות עובדות החיים, בגבולות המסתורין, חוק וסדר, ER, רצח במשיכת קולמוס, תיקים באפלה, רפואה שלמה, CSI, CSI: מיאמי, שקר לי, אחים ואחיות, האוס ובמיני סדרה עולם ללא קץ על-פי ספרו של קן פולט.
בשנת 2012 שיחקה בסדרת הדרמה היומית של TeenNick "הוליווד הייטס" בתור בת', אחותה של ליסה.
בשנים 2017-2013 שיחקה בארבע עונות סדרת הטלוויזיה "ממלכה" בתפקיד קטרינה דה מדיצ'י, אימו של פרנסיס (טובי פין רגבו). בשנת 2018 שיחקה בעונה השלישית של סדרת המדע הבדיוני הקנדית "ויינונה ארפ" כמישל גיבסון ארפ, אמא של ויינונה ארפ, אותה מגלמת מלאני סקרופאנו.
בשנת 2020 גילמה את אדית מורילנד בסדרת המדע בדיוני "משפחת אוקטובר" של רשת נטפליקס.
מי אתה בכלל

מי אתה בכלל הוא סינגל שהוקלט על ידי הזמרת הישראלית מרגלית צנעני ביחד עם המפיק המוזיקלי אסי טל. השיר יצא לאור ב-1 ביוני 2014, כחלק מהפרויקט "Soulful Housing Project", שאיגד בתוכו שיתופי פעולה של אסי טל עם אמנים שונים.
השיר הגיע למקום ה-14 במצעד של רשת ג', והשישי במדיה פורסט.
רקע וכתיבה

השיר נכתב על ידי מיטל דה רזון, הולחן על ידי מיטל דה רזון ואסי טל והופק על ידי אסי טל גם כן. השיר בדומה לשאר שירי הפרויקט "Soulful Housing Project", הוא שיר האוס, המשלב בתוכו גם את סגנון הדיסקו.
ווינט סקרו את השיר בחיוב רב, ואף שיבחו בו בעיקר את שירתה של מרגלית צנעני.
וידאו קליפ

טרם הוציאו השניים את הווידאו קליפ המלא של השיר, העלה אסי טל לערוץ היוטיוב שלו את האודיו של השיר, המציג את עטיפתו של הסינגל, ואת שמו של הפרויקט "Soulful Housing Project", בו הוא נכלל.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | רשת ג' | 14 |  |
הערות שוליים

↑  מי אתה בכלל - סוגה מוזיקלית
↑  תתחילו לרקוד: מרגול -, באתר חריף הפרוטל של המוזיקה המזרחית בישראל (ארכיון)
1 2 3  Asi Tal (2014-05-31), אסי טל מארח את מרגול - מי אתה בכלל, נבדק ב-2018-09-13
1 2  מרגול פותחת פה: "מי אתה בכלל". האזינו, באתר tribona.co.il
↑  19.6.2014 – פזמונט, באתר pizmonet.co.il
↑  אסף נבו, ‏להוביל עוד היום: ישי לוי ומוש בן ארי בפסגה, באתר ‏מאקו‏, 26 ביוני 2014
↑  מילים לשיר מי אתה בכלל - אסי טל, באתר שירונט
↑  אבי שושן, אייל גולן: כגודל האהבה כך עוצמת השנאה, באתר ynet, 5 ביוני 2014
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
מבצר סקופיה

| --- | --- |

 מידע כללי
 סוג:  אתר ארכאולוגי 
 כתובת:  סקופיה 
 מיקום:  Centar Municipality 
 מדינה:  מקדוניה הצפונית 
 הקמה ובנייה
 חומרי בנייה:  אבן גיר 
 קואורדינטות:  42°00′00″N 21°26′04″E﻿ / ﻿42°N 21.434444444444°E﻿ / 42; 21.434444444444
 אתר רשמי
  (למפת סקופיה מוגדלת) מבצר סקופיה(למפת סקופיה רגילה) מבצר סקופיה
 
מבצר סקופיה קייל או מצודת סקופיה קייל (במקדונית: Скопската тврдина Кале) הוא מבצר הנמצא בסקופיה, בירת מקדוניה הצפונית. המבצר משקיף על הנהר וארדאר, והוא בעל חשיבות אסטרטגית והיסטורית.
היסטוריה

המבצר נבנה בימי האימפריה הביזנטית (המאה ה-6), עם קירות אבן באורך 121 מטר. לטענת ארכאולוגים, האבנים מהם הוקם המבצר נלקחו מהעיר ההרוסה סקופי (מק') שמתחתיה.[דרוש מקור]
הגנה והתאוששות

לאורך השנים, ניזוק המבצר פעמים רבות במסגרת סכסוכים צבאיים ופלישות. לאחר רעידת האדמה בסקופיה ב-1963, מגדלי המבצר שוחזרו ומוגנו מפני רעידות אדמה.
המבצר כיום

המבצר הוא אחד מהאתרים הפופולריים ביותר בסקופיה.[דרוש מקור] מהמבצר ניתן להשקיף על העיר. בקיץ מתקיימים באזור קונצרטים והופעות תיאטרליות.
חפירות ארכאולוגיות

חפירות ארכאולוגיות באזור המבצר החלו ב-14 במאי 2007. היקף המחקר הגדול (כ-300 מעורבים) והמיקום החשוף מאוד במרכז סקופיה גרמו להתעניינות רבה בקרב הציבור, התיירים והתקשורת.[דרוש מקור]
גלריה

מגדל במבצר
מינרט של מסגד מוסטפא-פאשינה (מק') מהמבצר
פסל במבצר
הנוף לסקופיה מהמבצר
הריסות בתוך המבצר
המבצר בשנות ה-20 של המאה ה-20
הצד הקדמי של המבצר
מבט לקיר מבפנים
המבצר בלילה
תמונות היסטוריות של סקופיה: נוף של קייל
תוכנית לבניית המבצר מימי הביניים
מבט על גשר האבן ומבצר סקופיה
הערות שוליים

↑  Ragaru, Nadege (2008). "The Political Uses and Social Lives of "National Heroes": Controversies over Skanderbeg's Statue in Skopje". Südosteuropa. 56 (4): 553. אורכב מ-המקור ב-2019-02-22. נבדק ב-2020-07-28. "the medieval Kale fortress – which overlooks the Old Bazaar – and the Ottoman Old Stone Bridge (Kameniot most) crossing over the Vardar have remained under the responsibility of another municipality – that of Centar."
↑  Official portal of the city of Skopje (ארכיון)
מי אוהב?

"מי אוהב?" הוא סינגל שהוקלט על ידי הזמרת-יוצרת הישראלית יובל דיין. השיר יצא לאור ב-1 בדצמבר 2019, כסינגל שלא מתוך אלבום, על ידי חברת התקליטים ארומה מיוזיק.
השיר נכתב והולחן על ידי יובל דיין והופק על ידי תמיר מוסקט, והוא בסגנון הפופ.
הצלחה

עם צאתו, זכה השיר להצלחה בתחנות הרדיו, כשהגיע בשיאו למקום הרביעי במצעד ההשמעות ברדיו השבועי של חברת מדיה פורסט, צבר באותו השבוע כ-102 השמעות וצעד במצעד כשמונה שבועות רצופים.
במצעד הפזמונים העברי השנתי של כאן גימל לשנת ה'תש"ף הגיע השיר למקום ה-26.
ביקורת

יוסי חרסונסקי העניק לשיר ביקורת מעורבת: "יש כאן ביצוע של נחישות ועוצמת הבעה בקצב שאינו משתמע לשתי פנים. אני חופרת, אבל חושפת הכי ישיר וכן. יובל דיין שרה כמי שאינה מתלבטת מול בן הזוג. כשהיא שואלת 'מי אוהב' - זה נשמע כשאלה רטורית. אז כן, יכול להיות שהתרגלתי לשמוע אותה בטון מסוים, שהפך לסימן ההיכר המוזיקלי שלה. כאן היא מנסה להשתחרר ממנו, לגוון את עצמה, להכניס אלמנט רוקיסטי מבורך לרפרטואר. אני מאשים את האוזן המפונקת יותר בהסתיגות הראשונית מהשיר. יש כאן שינוי טוב, יציאה מבורכת מבחינתה ומבחינת המאזין מחוץ לקופסה".
אתר פרוגי העניק לשיר ביקורת חיובית: "'מי אוהב?' הצליח לגעת לנו בלב. הקצב המקסים של השיר, שמשתלב עם הקול הייחודי של הזמרת יצרו ביחד סינגל כיפי ומיוח. מילות השיר מלאות באהבה, בכיף ובטוב – והסטייל הייחודי שלו עושה לנו רק טוב בלב. כרגיל, דיין מצליחה לגעת לנו בעוד נקודה ולגרום לנו להרגיש מדהים אחרי האזנה לשיר אחד בלבד".
מיקומי שיא

|   ‏‏‏  מצעדים שבועיים (2019-20)> מדינה |   ‏‏‏  מצעדים שבועיים (2019-20)> מצעד |   ‏‏‏  מצעדים שבועיים (2019-20)> מיקום שיא |   ‏‏‏  מצעדים שבועיים (2019-20)>  |
| --- | --- | --- | --- |
|  ישראל | מדיה פורסט ישראל | 4 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 26 |  |
הערות שוליים

↑  המצעד השבועי, שבוע 51, 2019, באתר מדיה פורסט ישראל
↑  המצעד השבועי, שבוע 04, 2020, באתר מדיה פורסט ישראל
↑  יוסי חרסונסקי, מי אוהב, באתר "יוסמיוסיק", 13 בדצמבר 2019
↑  הילה זבולון, מי אוהב? יובל דיין חוזרת עם סינגל חדש וממכר, באתר פרוגי, 1 בדצמבר 2019
מאט מקווין

מת'יו 'מאט' מקווין (באנגלית: Matthew 'Matt' McQueen‏ 18 במאי 1863 – 28 בספטמבר 1944; נולד בהארת'היל שבסקוטלנד) היה כדורגלן סקוטי אשר הפך למנהל ומאמן בליברפול.
קריירת משחק

בתחילת הקריירה שלו שיחק מקווין בקבוצות לית' אתלטיק והארטס בסקוטלנד, לפני שהוחתם בליברפול על ידי המאמנים ו. א. בארקלי וג'ון מק'קנה באוקטובר 1892. מאט ואחיו יו מקווין הובאו לליברפול יחד עם מספר שחקנים סקוטים נוספים בעת הקמתה של ליברפול, לאחר החלטתם של אברטון לעזוב את אנפילד ולעבור לגודיסון פארק. את הופעת הבכורה שלו ערך מקווין ב-29 באוקטובר 1892 בניצחון 0-9 על ניוטאון בסיבוב השני של גביע ההתאחדות. את שערו הראשון כבש מקווין ב-3 בדצמבר באותה השנה בניצחון 0-7 על פליטווד ריינג'רס בליגת מחוז לנקשייר.
שני האחים מקווין השתתפו במשחקה הראשון אי פעם של ליברפול בליגה הבכירה, ניצחון 0-2 על מידלסברו איירונופוליס ב-2 בספטמבר 1893. עונתה הראשונה של ליברפול בליגה הייתה רצופת אירועים עבור מקווין, שמצא את עצמו משחק במספר עמדות שונות במגרש, לרבות 5 משחקים בין הקורות, עמדה אליה התרגל מקווין ואייש 37 פעמים במהלך 3 העונות הראשונות של ליברפול. בכך הפך מקווין למחזיק שיא ייחודי - הוא השחקן היחיד בהיסטוריית הכדורגל האנגלי שזכה בשתי אליפויות, אף שהיו בליגת המשנה, הן כשחקן שדה והן כשוער.
מקווין נטל חלק בשתי זכיות באליפות ליגת המשנה בעונות 1893/1894 ו-1895/1896. הוא רשם בסך הכול 150 הופעות במדי ליברפול בכל התפקידים על המגרש, בהן 49 משחקים בעמדת השוער. פעמיים שיחק במדי נבחרת סקוטלנד, בתקופה בה שיחק בלית'. את הופעת הבכורה בנבחרת ערך ב-22 במרץ 1890 במסגרת אליפות הבית הבריטית בניצחון 0-5 על ויילס. בעת פרישתו ממשחק פעיל עבר מקווין לשיפוט ושימש כקוון במשך תקופה קצרה ב-1904. ב-1918 החל את דרכו בצוות הניהולי של ליברפול.
קריירת אימון

מקווין קיבל את משרת המאמן כתפקיד זמני בתחילת 1923, כאשר דייוויד אשוורת' הודיע על עזיבתו לטובת אימון אולדהם אתלטיק, החלטה מפתיעה בהתחשב בעובדה שזכה עם ליברפול באליפות הליגה בעונה הקודמת, ונראה היה שמי שמוליך את המועדון בדרך הבטוחה לאליפות שנייה ברצף. מקווין המשיך את פועלו של אשוורת', זכה באליפות הליגה הבכירה ונשאר בכיסא המאמן במשך חמש עונות נוספות, למרות שהיה כמעט בן 60 כאשר מונה לתפקיד. כמו כן היה מקווין לשחקן העבר הראשון שהופך למאמן הקבוצה.
מקווין נפגע בתאונת דרכים כאשר נסע לשפילד למשימת ריגול אחר קבוצה יריבה, ואיבד אחת מרגליו. בריאותו נפגעה והמשיכה להידרדר עד שנאלץ לפרוש מתפקידו בפברואר 1928. מקווין התגורר בקמלין רואד, מרחק הליכה מאנפילד ונותר דמות פופולרית ואהודה במועדון עד מותו. מקווין נפטר בספטמבר 1944 בגיל 81.
ללא מוצא (סרט, 1966)

| --- | --- |

כרזת הסרט באנגלית
 בימוי:  רומן פולנסקי 
 הופק בידי:  ג'ין גוטובסקי, Michael Klinger, Tony Tenser 
 תסריט:  ז'ראר בראש, רומן פולנסקי 
 עריכה:  Alastair McIntyre 
 שחקנים ראשיים:  דונלד פלזנס ז'קלין ביסט Iain Quarrier Geoffrey Sumner ג'ק מקגורן פרנסואז דורליאק ליונל סטנדר מארי קין 
 מוזיקה:  קריסטוף קומדה 
 צילום:  גילברט טיילור 
 מדינה:  הממלכה המאוחדת 
 חברה מפיצה:  Filmways, נטפליקס 
 שיטת הפצה:  וידאו על פי דרישה 
 הקרנת בכורה:  1966 
 משך הקרנה:  111 דק' 
 שפת הסרט:  אנגלית 
 סוגה:  מותחן קומי, סרט דרמה, סרט קומדיה 
 תקציב:  120,000 לירה שטרלינג
 פרסים:  פרס דב הזהב 
 דף הסרט ב־IMDb
 
ללא מוצא (באנגלית: Cul-de-Sac) הוא מותחן פסיכולוגי בריטי משנת 1966 אשר בוים על ידי הבמאי הפולני רומן פולנסקי, ונכתב יחד עם ז'ראר בראך. זהו סרטו השני של פולנסקי באנגלית.
עלילה

הסרט מתחיל עם הגנגסטר דיקי שדוחף את מכוניתו ההרוסה בגאות בזמן שהשותף שלו, אלבי, שוכב בתוכה, מדמם מפצעי כדור לאחר שוד כושל. מופרדים מיבשה ובאמצע כביש מרוחק, הולך דיקי אחרי חוטי טלפון לאורך הכביש עד שהוא מוצא טירה על אי שבו שוכנים ג'ורג', גבר נירוטי ונשי ואשתו הצעירה והשופעת, תרזה. דיקי משתלט על הטירה ומחזיק את השניים כבני-ערובה בזמן שהוא מחכה שהבוס שלו יבוא לחלץ אותו, אפילו בעת ביקור בלתי צפוי מאחד הקולגות של ג'ורג'.
ללא כחל ושרק

לְלֹא כְּחָל וְשָׂרָק (גם בְּלֹא כְּחָל וְשָׂרָק ובְּלִי כְּחָל וְסָרָק) הוא ביטוי עברי שפירושו - הצגת הדברים בצורה גלויה וברורה, ללא ריכוך או ייפוי.
מקור הביטוי הוא בסוגיה התלמודית העוסקת במצוות הכנסת כלה, שבה יש מחלוקת האם כאשר רוקדים לפני הכלה יש לומר בפניה את האמת לגבי המראה שלה:
כיצד מרקדין לפני הכלה? בית שמאי אומרים כלה כמות שהיא, ובית הלל אומרים כלה נאה וחסודה. אמרו להן בית שמאי "לדבריכם, אפילו חגרת ואפילו סומא, יאמרו כלה נאה וחסודה? והתורה אמרה מדבר שקר תרחק!" אמרו להן בית הילל לבית שמאי "לדבריכם, הרי שלקח מקח רע מן השוק, יגננו בפניו או ישבחנו בפניו, הוי אומר ישבחנו בפניו". מכאן אמרו חכמים, שתהא דעתו של אדם מעורבת עם הבריות.
כשבא רב דימי מארץ-ישראל לבבל אמר: כך היו שרים לפני הכלה בארץ-ישראל: לא כָּחָל וְלא שָׂרָק וְלא פִּרְכּוּס - וְיַעֲלַת חֵן.
כלומר: ללא איפור וללא קליעת השיער (מלשון סירוק) או לפי פירוש אחר ללא אודם וללא התייפות - ועדיין יופייה הטבעי ניכר. "כחל" הוא אבקת צבע כהה הנוטה לשחור, איתו היו צובעים סביבות העיניים כדי להבליט את העיניים וליצור רושם שהן גדולות יותר (בימינו – אייליינר). בימי קדם היו מפיקים את הכחל על ידי טחינת גבישים של המינרל גלנה. "שרק", לפי רש"י הוא "צבע המאדים את הפנים", מעין סומק.
מטרת שני החומרים הללו הייתה כיסוי והסתרה של פגמים אסתטיים, ויצירת מצג שווא של יופי ואיכות שאינם קיימים. "ללא כחל ושרק" הוא, איפוא, הצגת הדברים כמות שהם בלא כיסוי וייפוי.
הערות שוליים

↑  בְּלֹא כְּחָל וְשָׂרָק, באתר האקדמיה ללשון העברית
↑  רש"י דיבור המתחיל: ולא שרק, בבלי כתובות פרק האשה שנתארמלה
מי אני?

"מי אני?" (מוכר כ"מי אני") הוא סינגל שהוקלט על ידי הזמרת-יוצרת הישראלית קרן פלס. השיר יצא לאור ב-14 ביולי 2019, כסינגל השלישי מתוך האלבום שקופים, על ידי חברת התקליטים הד ארצי.
עם יציאתו נכנס השיר אל המקום ה-6 במצעד של מדיה פורסט.
רקע וכתיבה

השיר נכתב על ידי קרן פלס, הולחן על ידה והופק על ידי ג'וני גולדשטיין. מבקר המוזיקה הישראלי יוסי חרסונסקי, סקר את השיר, והפנה כלפיו ביקורת חיובית, תוך שהעניק לו ציון של שלושה וחצי כוכבים מתוך חמישה.
בסמוך לצאתו, עלה השיר לרשת הזרמת המדיה ספוטיפיי.
וידאו קליפ

הווידאו קליפ המלא שיצא עבור השיר הועלה לערוץ היוטיוב של קרן פלס ב-14 ביולי 2019. בקליפ מככבת הזמרת נועה קירל.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | גלגלצ | 5 |  |
לוריין בויל

לוריין מארי בויל (באנגלית: Lauren Marie Boyle; נולדה ב-14 בדצמבר 1987) היא שחיינית ניו זילנדית, אלופת עולם בבריכת 25 מטר (איסטנבול 2012) במשחה ל-800 מטר ושיאנית עולם בבריכת 25 מטר במשחה ל-1500 מטר.
ביוגרפיה

בויל נולדה באוקלנד. היא בוגרת אוניברסיטת ברקלי בקליפורניה.
ביוגרפיה > 2006

במשחקי חבר העמים שנערכו במלבורן, אוסטרליה בשנת 2006 זכתה בויל במדליית ארד במשחה שליחות 4x200 מטר חופשי (8:02.20 דקות). נוסף לכך, היא סיימה במקום שמיני במשחה ל-200 מטר חופשי בתוצאה של 2:00.90 דקות.
ביוגרפיה > 2008

בויל השתתפה באולימפיאדת בייג'ינג (2008) במשחה שליחות 4x200 מטר חופשי וכשחיינית שנייה היא קבעה ב"זינוק שליחות" תוצאה של 1:58.01 דקות, אך השחיינית השלישית פסלה וכך גם קבוצתה.
ביוגרפיה > 2010

במשחקי חבר העמים שנערכו בדלהי, הודו בשנת 2010 היא זכתה במדליית כסף במשחה שליחות 4x200 מטר חופשי (7:57.46 דקות). נוסף לכך, היא סיימה במקום חמישי במשחה ל-400 מטר חופשי בתוצאה של 4:09.45 דקות ובמקום שביעי במשחה ל-200 מטר חופשי בתוצאה של 1:58.96 דקות.
ביוגרפיה > 2011

באוניברסיאדת שנג'ן (2011) שנערכה בשנג'ן, סין בשנת 2011 זכתה בויל ב-5 מדליות, מהן 2 זהב, 2 כסף ו-1 ארד. מדליות זהב, במשחה ל-400 מטר חופשי (4:07.78 דקות) ובמשחה ל-800 מטר חופשי (8:26.30 דקות). מדליות כסף, במשחה ל-200 מטר חופשי (1:59.19 דקות) ובמשחה שליחות 4x200 מטר חופשי (7:59.60 דקות, כשחיינית אחרונה - 1:58.60 דקות) ומדליית ארד במשחה ל-1500 מטר חופשי (16:26.37 דקות).
ביוגרפיה > 2012

באולימפיאדת לונדון (2012) סיימה בויל במקום רביעי במשחה ל-800 מטר חופשי בשיא ניו זילנד חדש של 8:22.72 דקות. כבר בשלב המוקדמות היא קבעה שיא ניו זילנד חדש של 8:25.91 דקות. נוסף לכך, היא סיימה במקום שמיני במשחה ל-400 מטר חופשי בתוצאה של 4:06.25 דקות. בשלב המוקדמות היא קבעה שיא ניו זילנד חדש של 4:03.63 דקות ועלתה מהמקום הרביעי למשחה הגמר.
ביוגרפיה > 2012 > אלופת עולם (בריכת 25 מטר)

באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 זכתה בויל בשתי מדליות, זהב וארד. מדליית זהב במשחה ל-800 מטר חופשי בתוצאה של 8:08.62 דקות, לפני לוטה פריס מדנמרק (8:10.99 דקות) וקלואה סוטון מארצות הברית (8:15.53 דקות). תוך כדי המשחה היא קבעה תוצאה של 4:01.85 דקות ב-400 מטר. יממה לאחר מכן, ביום הולדתה, היא זכתה במדליית ארד במשחה ל-400 מטר חופשי בתוצאה של 4:01.24 דקות, אחרי מלני קוסטה מספרד (4:01.18 דקות) וקלואה סוטון (4:01.20 דקות). נוסף לכך, היא סיימה במקום שמיני במשחה ל-200 מטר חופשי בתוצאה של 1:57.27 דקות, בשלב המוקמות היא קבעה שיא אישי חדש של 1:55.40 דקות ועלתה מהמקום הרביעי.
ביוגרפיה > 2013 > שלוש מדליות ארד באליפות העולם

באליפות העולם בשחייה שנערכה בברצלונה ספרד ביולי 2013 זכתה בויל ב-3 מדליות ארד, במשחה ל-400 מטר חופשי בתוצאה של 4:03.89 דקות, אחרי קייטי לדקי מארצות הברית שקבעה שיא אישי חדש של 3:59.82 דקות ומלני קוסטה שקבעה אף היא שיא אישי חדש של 4:02.47 דקות, במשחה ל-800 מטר חופשי בשיא אוקיאניה חדש של 8:18.58 דקות, שיפור לשיאה מהמוקדמות (8:21.00 דקות), אחרי לדקי שקבעה שיא עולם חדש של 8:13.86 דקות ולוטה פריס (8:16.32 דקות) ובמשחה ל-1500 מטר חופשי בשיא אוקיאניה חדש נוסף של 15:44.71 דקות, אחרי לדקי שקבעה שיא עולם חדש של 15:36.53 דקות ולוטה פריס שקבעה שיא אירופה חדש של 15:38.88 דקות.
ביוגרפיה > 2014 > שיאנית עולם (בריכת 25 מטר)

בתחרות שנערכה בבריכת 25 מטר בוולינגטון, ניו זילנד באוגוסט 2014 קבעה בויל במשחה ל-1500 מטר חופשי שיא עולם חדש של 15:22.68 דקות, שיפור לשיא העולם בן ה-8 חודשים של מיריה בלמונטה מספרד (15:26.95 דקות). שיא זה החזיק מעמד 4 חודשים ונשבר על ידי בלמונטה (15:19.71 דקות).
ביוגרפיה > 2015

באליפות העולם שנערכה בקאזאן רוסיה באוגוסט 2015 זכתה בויל בשתי מדליות כסף, במשחה ל-800 מטר חופשי בשיא אוקיאניה חדש של 8:17.65 דקות, אחרי קייטי לדקי שקבעה שיא עולם חדש של 8:07.39 דקות ולפני ג'סמין קרלין מבריטניה (8:18.15 דקות) ובמשחה ל-1500 מטר חופשי בשיא אוקיאניה חדש של 15:40.14 דקות, אחרי קייטי לדקי שקבעה שיא עולם חדש נוסף של 15:25.48 דקות ולפני בוגלרקה קפש מהונגריה שקבעה שיא לאומי חדש של 15:47.09 דקות. נוסף לכך, היא סיימה במקום חמישי במשחה ל-400 מטר חופשי בתוצאה של 4:04.38 דקות.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-1500 מטר חופשי
מוצב הרדוף

| --- | --- |

נוף מתצפית מוצב הרדוף
 מידע על המבנה
 סוג:  מוצב צה"ל
 על שם:  הרדוף 
 
מוצבי צה"ל לאורך גבול הצפון
מוצב הרדוף היה אחד ממוצבי צה"ל בגבול ישראל-לבנון בתקופה בה שהה צה"ל ברצועת הביטחון בדרום לבנון.
היסטוריה

הרדוף היה ממוקם צפונית ליישוב שלומי, בנקודת פיתול הגבול, ושטח המוצב חדר לשטח לבנון. מערבית לו היו המוצבים דבורנית וברקן (ראש הנקרה).
את הרדוף איישו סוללות גדודי נ״מ מתנייע 66, 946 ו-947, שהחזיקו בו כוננות אווירית וקרקעית כאחד, והתחלפו ביניהן באחזקת המוצב ובפיקוד עליו. הגדודים הפעילו מערכות נשק נגד מטוסים לטווח קצר מסוג דרקון (צ׳פרל), וולקן, ברקן (סטינגר) ומחבט.
איוש המוצב בכוחות הגנה אווירית נבע כחלק ממסקנות ליל הגלשונים, שהובילו לעיבוי ההגנה האווירית על גבול הצפון, במטרה למנוע חדירות של כלי טיס זעירים, גלשנים וכדורים פורחים כמו גם מטוסי ומסוקי אויב. במקביל להרדוף פעל בגזרה המזרחית מוצב חממה, גם הוא תחת פיקודן של סוללות נ״מ.
בנוסף היה ממוקם בהרדוף מכ"ם "נורית" שהופעל על ידי חיילי תותחנים ואיכן ירי ארטילרי של לוחמי חזבאללה.
בשנת 2000 השלים צה"ל את הנסיגה מרצועת הביטחון. הרדוף לא פונה עם פינוי כלל הכוחות בגלל סמיכותו לגבול הבינלאומי. לאחר ההסכמות ותיקוני הגבול באישור האו"ם, היה הרדוף למוצב האחרון שמפונה על ידי צה"ל, היות ששטח המוצב חדר מהקו הבינלאומי לתוך שטח לבנון. באופן סימבולי, פינוי הרדוף הוא זה שסגר את פרק הנוכחות הצה"לית בלבנון.
הערות שוליים

↑  חיים הר-זהב, לבנון: המלחמה האבודה, ישראל, 2019, עמ' 125
↑  כך נזכור את לבנון, באתר ynet, 22 במאי 2001
↑  האו"ם דורש תיקוני גבול נוספים בצפון: הגבול ליד קיבוץ מנרה יוזז דרומה, באתר וואלה, 8 ביוני 2000
מאט לוקאס

| --- | --- |
לוקאס בכנס קומיק-קון 2017
לוקאס בכנס קומיק-קון 2017
 לידה:  5 במרץ 1974 (בן 50) אנגליה לונדון, אנגליה, הממלכה המאוחדת
 שם במה:  Andy Pipkin 
 שם לידה:  Matthew Richard Lucas 
 מדינה:  גרמניה, הממלכה המאוחדת 
 תקופת הפעילות:  מ-1994
 מקום לימודים:  אוניברסיטת בריסטול  בית הספר לבנים הרטפורדשייר אסק'ס 
 בן או בת זוג:  Kevin McGee (2006–2008) 
 פרסים והוקרה:  תואר דוקטור (פברואר 2017)  International Emmy Award for best comedy series (2007, 2008) 
 פרופיל ב-IMDb
 
מת'יו ריצ'רד "מאט" לוקאס (באנגלית: Matthew Richard "Matt" Lucas; נולד ב-5 במרץ 1974) הוא שחקן קולנוע וטלוויזיה, קומיקאי ותסריטאי יהודי-בריטי. יוצר ושחקן קומדיית המערכונים הבריטית "הממלכה הקטנה". גילם את זוג התאומים טווידלדי וטווידלדם בסרט "אליס בארץ הפלאות".
ביוגרפיה

לוקאס נולד בשכונת פדינגטון שבלונדון למשפחה יהודית רפורמית. בנה של דיאנה ושל ג'ון לוקאס שנפטר בגיל 52 מהתקף לב בשנת 1996. ללוקאס אח גדול יותר בשם הווארד.
גדל בשכונת סטאנמור שבצפון לונדון.
מגיל קטן סבל לוקאס מאלופציה אראטה, מצב רפואי נדיר הגורם להתקרחות כללית והחל לאבד את שיערו כשהגיע לגיל שש.
למד בבית ספר פרטי לבנים "האברדאשיר אסקי". לאחר מכן התקבל לאוניברסיטת בריסטול, שם למד דרמה במשך כשנתיים.